วรรณเปิดตัวกองหุ้นกู้4ปีให้ปีละ3.4%
&nbsp;
17 ส.ค. 2554

โพสต์ทูเดย์ — บลจ.วรรณ เปิดขายกองทุนใหม่ลงทุนหุ้นกู้เอกชนอายุ 4 ปีผลตอบแทน 3.40% ต่อปี
นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ เปิดเผยว่า บริษัทจะเปิดเสนอขายหน่วยลงทุนครั้งแรกของกองทุนเปิดวรรณตราสารหนี้ 4Y/1 (1FIX4Y/1) อายุประมาณ 4 ปี มูลค่าโครงการ 150 ล้านบาท ระหว่างวันที่ 1523 มี.ค. 2553 เพื่อเป็นทางเลือกสำหรับผู้ลงทุนที่ต้องการล็อกผลตอบแทนในระยะยาวและเพื่อเพิ่มโอกาสรับผลตอบแทนที่สูงกว่าดอกเบี้ยเงิน พันธบัตร หรือตราสารหนี้ภาครัฐ
สำหรับกองทุนจะเน้นลงทุนในตราสารหนี้ภาคเอกชนที่มีอันดับความน่าเชื่อถือระหว่างระดับ BBB+ ถึง AAA เช่น หุ้นกู้บริษัท ปตท. (AAA) หุ้นกู้บริษัท ไทยออยล์ (AA) หุ้นกู้บริษัท น้ำประปาไทย (AA) เป็นต้น ลงทุนเริ่มต้น 1 หมื่นบาท คาดหวังผลตอบแทนประมาณ 3.40% ต่อปี 
กองทุนเปิดวรรณตราสารหนี้ 4Y/1 เป็นกองทุนรวมอายุประมาณ 4 ปี และลงทุนในตราสารแห่งหนี้ที่มีคุณภาพและให้ผลตอบแทนที่เหมาะสม เช่น พันธบัตร ตั๋วเงินคลัง และตราสารหนี้ที่ได้รับการจัดอันดับความน่าเชื่อถือจากสถาบันจัดอันดับความน่าเชื่อถือที่ได้รับการยอมรับจากสำนักงานคณะกรรมการ ก.ล.ต. กองทุนฯ นี้มีลักษณะพิเศษคือจะรับซื้อคืนหน่วยลงทุนโดยอัตโนมัติปีละไม่เกิน 4 ครั้ง กองทุนนี้มีมูลค่าโครงการ 150 ล้านบาท
นายมนรัฐ กล่าวว่า กองทุนจะขายคืนหน่วยลงทุนอัตโนมัติให้กับผู้ถือหน่วยประมาณปีละ 2 ครั้ง เพื่อให้ผู้ลงทุนได้รับผลตอบแทนเป็นรายงวดคล้ายกับการได้รับดอกเบี้ยจากธนาคารหรือจากการลงทุนในหุ้นกู้โดยตรง ถึงแม้ว่าแนวโนมอัตราดอกเบี้ยนโยบายของไทยมีโอกาสปรับขึ้นในช่วงครึ่งปีหลัง เนื่องจากสภาพคล่องในตลาดยังมีอยู่มากและอัตราเงินเฟ้อยังอยู่ในระดับที่ควบคุมได้ โดยคาดว่าอัตราดอกเบี้ยนโยบายของไทยในปี 2553 จะอยู่ที่ 1.501.75% ปรับขึ้น 0.250.50%
บลจ.บัวหลวง เปิดขายกองทุนรวมบัวหลวงธนสารพลัส 11/10 เน้นลงทุนในพันธบัตรที่ออกโดยรัฐบาลเกาหลีใต้ ระยะเวลาลงทุนประมาณ 9 เดือน ขนาดโครงการ 1,500 ล้านบาท ระหว่างวันที่ 1218 มี.ค. 2553 
กองทุนดังกล่าว เหมาะสมกับเงินลงทุนส่วนที่ต้องการความมั่นคง และความเสี่ยงต่ำ เพื่อโอกาสในการรับผลตอบแทนที่สูงกว่าการฝากเงิน โดยไม่ต้องไปลงทุนในหุ้น ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน
บลจ.ธนชาต เตรียมเสนอขายกองทุนเปิดธนชาตตราสารหนี้ต่างประเทศ 42 (TFixFIF42) อายุโครงการประมาณ 11 เดือน มูลค่า 500 ล้านบาท ระหว่างวันที่ 16–22 มี.ค. 2553